14. ΝΟΜΟΣ υπ’ αριθ. 2431 της 12/16 Ιουν. 1953  Περί κυρώσεως της υπ’ αριθμ. 513/1952 πράξεως του Υπουργικού Συμβουλίου και περί χορηγήσεως υπό του Ο.Ε.Α.Σ. δανείου εις τους λεωφορειούχους αστικών γραμμών Θεσσαλονίκης και αγοραστάς υπεραστικών Λεωφορείων Ιστιαίας-Αιδηψού. Άρθρ.1.-Κυρούται η υπ’ αριθ. 513 της 16 Μαΐου 1952 πράξις του Υπουργικού Συμβουλίου, δι’ ης επιτρέπεται εις τον Οργανισμόν Ελέγχου των δι’ αυτοκινήτων Συγκοινωνιών (Ο.Ε.Α.Σ.), ίνα χορηγήση εις τους αγοραστάς των αστικών Λεωφορείων Αυτ/των Θεσ/νίκης δάνεια μέχρι ποσού δραχμών τεσσάρων δισεκατομμυρίων εν συνόλων προς εξόφλησιν ανειλημμένων υποχρεώσεών των απορρεουσών εκ της υπ’ αυτών αγοράς επί πιστώσει των ως είρηται Λεωφορείων Αυτ/των, εις αντικατάστασιν των παλαιών τοιούτων. Σελ.320(α) Τεύχος 670-Σελ.86 Άρθρ.2.-Επιτρέπεται εις τον Ο.Ε.Α.Σ., όπως, προς ολοσχερή εξόφλησιν των εν τω προηγουμένω άρθρω αναφερομένων υποχρεώσεων των λεωφορειούχων αστικών γραμμών Θεσ/νίκης, χορηγήση εις τούτους δάνεια μέχρι του ποσού δραχμών πέντε  δισεκατομμυρίων ως και εις τους αγοραστάς υπεραστικών Λεωφορείων Ιστιαίας-Αιδηψού δάνεια μέχρι του ποσού δραχ. 250 εκατομμυρίων εν συνόλω εξοφληθησομένα δια μηνιαίων δόσεων καθ’ ον εξασφαλιστικόν τρόπον το Διοικητικόν Συμβούλιον του ως άνω Οργανισμού δι’ αποφάσεών του εγκρινομένων παρά του Υπουργού των Συγκοινωνιών θέλει ορίσει. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 